всяка карта, вкарана в началото и/или в края на събитието,
 -
 брой сходни събития, възникнали същия ден.
 “;
 16)
 В точка 3.20 подточка 200 се заменя със следното:
 „200)
 Уредите за регистриране на данните за движението могат да са оборудвани със стандартизирани интерфейси, позволяващи регистрираните или генерираните от тахографите данни да се използват в работен режим или в режим на калибриране от външно устройство.
 В допълнение 13 е дефиниран и стандартизиран незадължителен интерфейс с ITS. Съвместно с него могат да съществуват други интерфейси на бордовото устройство, при условие че напълно съответстват на изискванията от допълнение 13 по отношение на минималния списък от данни, сигурността и съгласието на водача.
 Изискването за съгласието на водача не се прилага за данните, които уредите за регистриране на данните за движението предават към мрежата на превозното средство. Ако постъпилите в мрежата на превозното средство лични данни се обработват допълнително извън нея, производителят на превозното средство носи отговорност за това обработването им да се извършва в съответствие с разпоредбите на Регламент (ЕС) 2016/679 (Общ регламент относно защитата на данните).
 Изискването за съгласието на водача не се прилага също така за данните от тахографа, извлечени от превозвач от разстояние (съгласно изискването в подточка 193), тъй като този сценарий се следи чрез правото за достъп на картата на превозвача.
 За ITS данните, предоставяни чрез този интерфейс, се прилагат следните изисквания:
 -
 тези данни представляват набор от избрани съществуващи данни от речника на данните на тахографа (допълнение 1),
 -
 поднабор на тези избрани данни е отбелязан като „лични данни“,
 -
 поднаборът „лични данни“ е достъпен само ако е активирано удостоверимото съгласие на водача, който приема личните му данни да могат да напускат мрежата на превозното средство,
 -
 съгласието на водача може да бъде активирано или дезактивирано във всеки един момент чрез команди от менюто, при условие че е вкарана картата на водач,
 -
 наборът и поднаборът от данни се излъчват чрез безжичния протокол Bluetooth с обхват кабината на превозното средство при честота на обновяване 1 минута,
 -
 сдвояването на външното устройство с интерфейса с ITS е защитено чрез специален за целта случаен PIN от най-малко 4 числа, записани във и достъпни чрез дисплея на всяко бордово устройство,
 -
 наличието на интерфейс с ITS при никакви обстоятелства не може да наруши или да се отрази на правилната работа и сигурността на бордовото устройство.
 Може да има и други изходни данни освен набора от подбрани съществуващи данни, разглеждани като минимален списък, при условие че те не могат да бъдат считани за лични данни.
 Уредът за регистриране на данните за движението трябва да може да съобщава информация за съгласието на водача на други платформи в мрежата на превозното средство.
 Когато контактният ключ на превозното средство е в положение ВКЛЮЧЕН ДВИГАТЕЛ, тези данни могат да бъдат излъчвани постоянно.
 “;
 17)
 В точка 3.23 подточка 211 се заменя със следното:
 „211)
 Настройката на часа на вътрешния часовник на бордовото устройство трябва да се коригира автоматично на всеки 12 часа. Когато това не е възможно, тъй като няма сигнал от GNSS, настройката на часа трябва